stanford-oval/wikipedia huggingface dataset:
Hämeenlinnan seudun joukkoliikenne
Linjat > Seutuliikenne > Hattulan sisäiset (650-sarja)

Hattulan sisäiset linjat 651 – 655 ajavat Parolasta ja kiertävät Vanajaveden länsipuolisia kyliä. Linja 656 ajetaan kerran arkipäivässä Parolasta Hämeenlinnaan Aulangon kautta.
651 Renkajärventie – Myllykylä – Hyrvälä – Nihattula – Parola
653 Parola – Suontaka – Mervi – Parola – Pelkola – Sattula – Parola
654 Parola – Mervi – Suontaka – Parola
655 Parola – Nihattula – Sattula – Pelkola – Parola
656 Parola – Pappilanniemi – Aulanko – Hämeenlinna
Linjat > Seutuliikenne > Hauhon suunta (600- sarja)

Linjat 602 ja 610 ajavat Hämeenlinnasta Pälkäneentien kautta Hauholle. Linja 601 ajaa vain Hauholta Hämeenlinnaan. Linja 640 ajaa Hattulan Retulaan.
601 Hauho – Alvettula – Ilmoila – Hämeenlinna
602 Hämeenlinna – Tiiriö – Alvettula – Hauho
610 Hämeenlinna – Pälkäneentie – Parolan koulut – Hauhontaka – Hauho
640 (Valkeakoski) – Retula – Pälkäneentie – Tampereentie – Hämeenlinna
Linjat > Seutuliikenne > Hauhon suunta (700-sarja)

700 Hämeenlinna – Eteläinen – Hauho
701 Hämeenlinna – Eteläinen – Hauho – Alvettula
702 Hämeenlinna – Eteläinen – Hauho – Lautsia
703 Sotjala (vt 12 / Sotjalantien risteys) – Hauho – Eteläinen – Hämeenlinna (– Tavastian kampus – Visamäen kampus)
710 Hämeenlinna – Eteläinen – Kokkila – Porras – Hauho
751 Hauho – Alvettula – Ilmoila – Alvettula – Hauho
761 Hauho – Alvettula – Ilmoila – (Laitikkala-Valkeakoski)
762 Hauho – Alvettula – Retula – (Valkeakoski)
Linjat > Seutuliikenne > Tuuloksen ja Lammin suunta (800-sarja)

800 Hämeenlinna – Tuulos – Lammi
802 Hämeenlinna – Tuulos – Lammi – Hämeenkoski – Salpakangas – Lahti
804 Lammi – Hämeenkoski – Hollola
805 Hollola – Hämeenkoski – Lammi – Hämeenlinna
851 Kaidankorpi th – Tuulos kk – Lammi
890 Lammi – Hämeenkoski – Salpakangas – Lahti
900/901 (Lahti) – Lammi – Hämeenlinna
Linjat > Palvelulinjat

Kanta-Hämeenlinnassa ajaa palvelulinja Seiska
Kalvolassa, Hauholla, Lammilla, Tuuloksessa ja Rengossa ajavat Kyläpussit
Janakkalassa ajaa Tassu-bussi
Linjat > Palvelulinjat > Kyläpussit ja Tassu-bussi

Kyläpussit ja Tassu-bussi ovat  haja-asutusalueiden palvelulinjoja. Palvelulinjat ovat kaikille avointa liikennettä, mutta erityisen hyvin ne palvelevat ikäihmisiä tarjoten asiointiyhteyden lähitaajamaan. Palvelulinjat voivat myös poiketa tarvittaessa reitiltään korkeintaan 2 km ja hakea kutsusta jopa kotiovelta.
Linjat > Palvelulinjat > Linjanumerot

Palvelulinjoilla ja kyläpusseilla on linjanumerot joita käytetään muun muassa reittioppaassa.
7 Palvelulinja Seiska
271 Tassu-bussi (Janakkala)
451 Rengon kyläpussi
551, 552 Kalvolan kyläpussi
764, 765, 766, 767, 768 Hauhon ja Tuuloksen kyläpussit
861, 862, 863, 864, 865 Lammin kyläpussi
Linja 4 matkalla Kettumäkeen Turuntiellä maaliskuussa 2018.
Falsa demonstratio non nocet

Falsa demonstratio non nocet (suom. Väärä todistus ei ole vahingoksi) on latinankielinen sanonta ja tarkoittaa oikeustieteessä sääntöä, jonka mukaan asialle annetulla väärällä nimityksellä tai kuvauksella ei ole vaikutusta itse oikeusnormien pätevyyteen, jos asian tarkoitus on kiistaton. Periaate on peräisin roomalaisesta oikeudesta, mutta se on lähes yleismaailmallisesti hyväksytty.
Esimerkkinä periaatteen soveltamisesta on käytetty mm. EU:n perustuslaillista sopimusta. Uusittavan perussopimuksen oikeudellinen luonne määräytyy sen sisällön eikä nimikkeen perusteella. Kyse on siis "vain" kansainvälisestä sopimuksesta, vaikka se onkin otsikoitu "Sopimus Euroopan perustuslaista". Toisena esimerkkinä voidaan mainita testamentti. Testamentiksi tarkoitetun asiakirjan otsikointi esimerkiksi "lahjakirjaksi" ei muuta sen oikeudellista luonnetta testamenttina, jos se muutoin on sellaiseksi kelpaava.
Jokeri (sarjakuvahahmo)

| Jokeri |
| --- | --- |

Luoja(t):  Bill Finger Bob Kane Jerry Robinson
Kustantamo:  DC Comics
Ensiesiintyminen:  Batman nro 1 (kevät 1940)
Henkilötiedot
Oikea nimi:  Jack Oswald White (Jack Napier elokuvassa Batman (1989), Arthur Fleck elokuvassa Joker (2019) ja Jeremiah Valeska sarjassa Gotham)
Status:  aktiivinen
Pituus:  183 cm 
Paino:  73 kg
Ryhmäsidokset:  Injustice Gang Harley Quinn
Edelliset ryhmäsidokset:  Ei ole
Henkilöllisyydet:  Punahuppu Joseph Kerr Clem Rusty Jeremiah Valeska Jack Napier Arthur Fleck  Melvin White Oberon Sexton Rikosten Klovniprinssi
Voimat:  Korkea älykkyys, hyvä kemiantuntemus
Suhteet
Sukulaiset:  Jeannie (vaimo, kuollut) Jerome Valeska (kaksoisveli, kuollut; sarjassa Gotham)
Jokeri (engl. The Joker) on DC Comics -sarjakuvakustantamon sarjakuvissa esiintyvä kuvitteellinen hahmo. Jokeri on supersankari Batmanin arkkivihollinen ja vastuussa monista Batmanin elämän surullisista tapahtumista, kuten Barbara Gordonin halvaantumisesta ja toisen Robinin, Jason Toddin kuolemasta sekä James Gordonin toisen vaimon Sarah Essenin murhasta. Bob Kanen, Bill Fingerin ja Jerry Robinsonin luoma superroisto esiintyi ensi kerran vuoden 1940 ensimmäisessä Batman-lehdessä.
Kaikissa sarjakuvaesiintymisissään Jokeri on kuvattu mestaririkollisena, jonka luonnehdinta on vaihtelevaa. Alkuperäinen ja edelleenkin määräävä kuva hahmosta on hyvin älykäs, mutta sadistisella huumorintajulla varustettu psykopaatti. Jokerin alkuperästä on useita tarinoita, joista useimmissa hänen kerrotaan pudonneen kemiallisella jätteellä täytettyyn säiliöön, ja siitä johtuu hänen nykyinen ulkonäkönsä, valkoinen iho, räikeänvihreät hiukset ja kirkkaanpunaiset huulet, niin että hän muistuttaa klovnia ja mustat silmänympärykset.
Jokeri on yksi popuularikulttuurin tunnetuimmista superroistoista, ja sarjakuvien ja animaatioiden lisäksi Jokeri on nähty monessa televisiosarjassa ja elokuvassa. Tunnetuimpia tulkintoja lienevät Cesar Romeron Jokeri televisiosarjassa Batman ja elokuvassa Batman (1966), Jack Nicholsonin Jokeri elokuvassa Batman (1989), Heath Ledgerin Jokeri elokuvassa Yön Ritari (2008) ja Joaquin Phoenixin Jokeri elokuvissa Joker (2019) ja Joker: Folie à Deux (2024). Ledger palkittiin roolistaan parhaan miessivuosan Oscar-palkinnolla ja Phoenix ensimmäisen Joker-elokuvan parhaan miespääosan Oscar-palkinnolla.
Jokeri on yksi ikonisimmista ja tunnetuimmista konnista yleisessä mediassa, ja hän on sijoittunut ykköseksi Wizardin kaikkien aikojen 100 suurimman roiston listalla. Hän sijoittui myös sijalle 1 IGN:n kaikkien aikojen suurimmat sarjakuvaroistot -listalla vuonna 2009.
Hahmon historia > Luominen

Tiedot Jokerin luojasta ovat kiistanalaisia. Vuonna 1994 Bob Kane totesi haastattelussa, ettei Jerry Robinson ollut todellisuudessa mukana luomassa hahmoa.
»Bill Finger ja minä loimme Jokerin. Jerry Robinson keksi idean Jokerin pelikortista. Näin minä tiivistäisin hahmon luomisen. Jokeri muistutti tuolloin Conrad Veidtin esittämää roolihahmoa vuonna 1928 julkaistussa mykkäelokuvassa The Man Who Laughs. Bill Fingerillä oli valokuva Conrad Veidtistä roolissaan, ja hän näytti sitä minulle sanoen, että ”tässä on Jokeri. Tällaiselta sen pitäisi vaikuttaa.” Jerry Robinsonilla ei käytännössä ollut osaa eikä arpaa kuitenkaan koko hahmon luomisessa, mutta hän väittää luoneensa hahmon varmasti aina kuolinpäiväänsä asti» 
(Bob Kane)
Jerry Robinson on torjunut väitteet siitä, että olisi luonut Jokerista Batmanille elämää suuremman vastustajan tai vihollisen. Tosin hän sanoi, että kirjoitti ensimmäisen tarinan, jossa Jokeri esiintyi. Hahmon samankaltaisuudesta Conrad Veidtiin Robinson kommentoi:
»Ensimmäisessä kokoontumisessamme näyttäessäni heille luonnostani Jokerista Bill sanoi sen muistuttavan omasta mielestään Conrad Veidtiä. Tässä maininta hahmosta tuli ensimmäisen kerran esiin… Vaikka Bill ja Bob väittävätkin luoneensa Jokerin täysin kahdestaan, oli meillä kaikilla oma roolimme luomisprosessissa. Hahmon konsepti-idea kuului kokonaan minulle. Bill kirjoitti kyllä Jokerin ensimmäisen tarinan käsikirjoituksen.» 
(Jerry Robinson)
Muissa medioissa > Televisio > Batman

Cesar Romero esitti Jokeria vuosina 1966–1968, 22 jakson verran Batman-televisiosarjassa. Hahmo useimmiten nauroi kaakattavasti ja teki komedia-aiheisia rikoksia, kuten täyttämällä Gothamin vesivarat hyytelöllä ja ryöstämällä pankki stand up -komedian tapaisesti.
Muissa medioissa > Televisio > Batmanin tytär

Jokeri teki cameoroolin Batmanin tytär -sarjassa, jossa Roger Stoneburner näytteli hahmoa ja Mark Hamill dubbasi hahmon äänen. Jokeri ampui jaksossa Barbara Gordonia, joka esiintyi sarjassa Oraakkelina.
Muissa medioissa > Televisio > Titans

Jokeri teki cameo-roolin vuoden 2018 Titans -sarjan jaksossa "Dick Grayson.", jossa Trigon näytti Dick Graysonille pimeän tulevaisuuden, jossa Jokeri oli yksi Batmanin tappamista rikollisista. Kolmannen kauden jaksossa "Barbara Gordon" Jokeri, jota esitti stuntmies Mustafa Bulut tappoi Jasonin ja joutui Gothamin poliisin pidättämäksi ja Jokeri lähetettiin takaisin Arkhamiin. Myöhemmin paljastui, että Batman oli tappanut Jokerin kostoksi tämän teosta. Myöhemmin jaksossa Lazarus Jokerin käyttämät pelikortit nähtiin Batmanin palkintohuoneessa Batcavessa. Kolmannen kauden päätösjaksossa "Purple Rain" Petopoika laittoi Jokerin nimen turvakysymykseen, johon hän vastasi väärin.
Muissa medioissa > Televisio > Batwoman

Jokeri esiintyi vuosina 2019-2022 esitetyssä Batwoman -sarjassa, jossa häntä esitti Nathan Dashwood. Sarjassa Jokerin nimeksi kerrottiin Jack Napier ja myöhemmin selvisi, että Batman oli tappanut Jokerin jossakin vaiheessa sarjan tapahtumien aikana Luke Foxin kertoessa Kate Kanelle, että Jokeri ei ole Arkhamissa.
Muissa medioissa > Elokuvat > Batman (1966)

Cesar Romero esitti Jokeria myös televisiosarjan pohjalta tehdyssä Batman-elokuvassa. Elokuvassa hänellä oli Batmanin tavoin oma yleisvyö ja kulkuneuvona Jokermobile. Hän teki elokuvassa usein yhteistyötä Pingviinin, Kissanaisen ja Arvuuttajan kanssa.
Muissa medioissa > Elokuvat > Batman (1989)

Jack Nicholson esitti Jokeria vuoden 1989 Tim Burtonin ohjaamassa Batman-elokuvassa.
Elokuvassa hahmo tunnettiin Jack Napier -nimisenä gangsterina, joka oli rikollispomo Carl Grissomin apuri. Hän muuttui Jokeriksi kohdatessaan Batmanin kemikaalitehtaalla, jossa hän yritti ampua Batmanin. Luoti kuitenkin kimposi hänen omaan naamaansa, minkä seurauksena Napier putosi kemikaalisammioon. Noustuaan pois sammiosta hän huomasi naamansa kokeneen rajun muutoksen ja luodin aiheuttaman haavan vuoksi Napierin naama näytti järkyttävältä. Hän yritti korjata haavan kuumalla höyryllä ja leikkauksella, mutta nämä aiheuttivat vain Napierille pysyvän virneen naamalle. Nähtyään kasvonsa Napier sekosi täysin ja tappoi entisen pomonsa Grissomin. Napier otti haltuunsa Grissomin rikollisorganisaation ja aloitti Gothamissa oman rikosaallon, jonka tarkoitus oli tappaa Batman, joka hänen mielestään saa liikaa huomiota lehdistössä. Jokeri taistelee elokuvan lopussa Batmania vastaan Gothamin katedraalin huipulla, josta hän lopulta putoaa kuolemaansa yrittäessä paeta paikalta helikopterilla.
Elokuvassa Jokeri oli nuorena murhannut Batmanin vanhemmat, toisin kuin sarjakuvissa. Jokerin oli tarkoitus esiintyä elokuvasarjan viidennessä elokuvassa Batman Unchained, jossa hän esiintyi Batmanin hallusinaatiossa ja Harley Quinnin oli tarkoitus olla Jokerin tytär, joka liittoutui Linnunpelättimen kanssa aikeenaan kostaa Batmanille isänsä kuoleman. Elokuva kuitenkin peruttiin neljännen elokuvan Batman & Robin flopattua pahasti.
Muissa medioissa > Elokuvat > Yön ritari (2008)

Heath Ledger esitti Jokeria vuonna 2008 ilmestyneessä Christopher Nolanin Yön ritari -elokuvassa. Hän voitti postuumisti roolistaan parhaan miessivuosan Oscar-palkinnon.
Elokuvassa Jokerin menneisyydestä ei paljasteta mitään, eikä hänen oikeaa nimeään paljasteta. Hänen kasvoissaan on kaksi suurta arpea, jotka saavat hänet näyttämään jatkuvasti hymyilevältä, ja näiden arpien alkuperästä hän kertoo elokuvan aikana kaksi eri versiota, jättäen niiden selityksen avoimeksi. Jokeri on pankkirosvo, joka lupaa Gothamin mafialle tappavansa Batmanin, jos saa puolet näiden rahoista. Hän uhkaa ensin tappaa ihmisiä päivittäin, ellei Batman paljasta henkilöllisyyttään. Sitten hän tapattaa Batmanin lapsuudenystävän Rachel Dawesin ja on vastuussa Gothamin piirisyyttäjä Harvey Dentin muuttumisesta Kaksinaamaksi. Lopussa hän uhkaa pitää kahdella lautalla panttivankeja (toisessa rikollisia ja toisessa tavallisia kansalaisia). Hän vaatii jompaakumpaa räjäyttämään toisen tai muuten hän itse räjäyttää molemmat. Kummankin lautan matkustajat kuitenkin kieltäytyvät räjäyttämästä toisiaan ja Batman pysäyttää Jokerin. Mutta ennen kuin poliisit vievät Jokerin pois, hän uhoaa Batmanille voittaneensa taistelun "Gothamin sielusta", kun Dentin rikokset tulevat päivänvaloon. Batman kuitenkin pilaa tämänkin suunnitelman ottamalla itse vastuun Dentin rikoksista.
Yön ritarin paluun kirjaversiossa mainitaan, että Jokeri ei ole Blackgatestä vapautettujen vankien joukossa vaan että häntä todennäköisesti pidetään Arkhamin mielisairaalassa. Erään teorian mukaan hän kuitenkin pakeni heti Yön ritarin tapahtumien jälkeen, ennen oikeuteen joutumista.
Muissa medioissa > Elokuvat > Suicide Squad (2016)

Academy Award -voittaja ja muusikko Jared Leto näyttelee Jokeria DC Extended Universen elokuvissa. Hahmon ensiesiintyminen on David Ayerin ohjaamassa elokuvassa Suicide Squad.
Takaumat kertovat kuinka Jokeri oli Gotham Cityn vaikutusvaltaisin rikollisjohtaja, joka manipuloi psykiatri Harleen Quinzelin rakastumaan häneen ollessaan tämän potilaana Arkhamin mielisairaalassa. Vallattuaan mielisairaalan kätyreidensä avulla, Jokeri antaa hänelle šokkiterapiaa ja houkuttelee tämän altistumaan samoille kemikaaleille, joista Jokeri itse sai valkoisen ihonsa, viimeistellen Quinzelin muutoksen Harley Quinniksi. Batman kuitenkin vangitsi Harleyn, jonka Amanda Waller pakotti osaksi rikollisista kokoamaansa iskuryhmää. Nykyhetkessä Jokeri pyrkii vapauttamaan Harleyn iskuryhmästä kiduttamalla yhtä vanginvartijoista ja kiristämällä yhden tiedemiehistä deaktivoimaan Harleyyn piikitetyn nanoräjähteen. Kappattuaan yhden Wallerin helikoptereista, Jokeri kätyreineen yrittää pelastaa Harleyn, mutta helikopteri ammutaan alas ja parivaljakko joutuu jälleen erilleen toisistaan. "Suicide Squadin" voitettua Lumoojattaren, Jokeri ja hänen kätyrinsä hyökkäävät Belle Reven vankilaan ja vapauttavat Harleyn.
Muissa medioissa > Elokuvat > Joker (2019)

Jokerin ihka ensimmäisessä omassa elokuvassa, Todd Phillipsin ohjaamassa Jokerissa, nimikkohahmoa näyttelee Joaquin Phoenix. Elokuva sijoittuu vuoteen 1981 ja seuraa mielenterveysongelmista kärsivää stand up -koomikkoa, jonka nihilistiset teot innoittavat Gotham Cityn asukkaita väkivaltaisiin mellakoihin kaupungin rikasta eliittiä vastaan. Elokuvassa Jokeri, jonka nimi on Arthur Fleck on mielenterveysongelmista kärsivä, syrjäytynyt antisankari, joka asuu äitinsä kanssa. Väärinymmärretyn miehen sisällä kytee sadistinen ja psykopaattinen murhaaja. Yhteiskunnan perustukset ovat heikoilla kantimilla, ja ihmisten välinen eriarvoisuus on suurta. Traumaattisten tapahtumien myötä katkeroitunut Arthur alkaa kostaa maailmalle. Menetettyään työpaikkansa pudotettuaan aseen lastensairaalassa, Arthur tappaa kolme Wayne Enterprisesin työntekijää junassa itsepuolustukseksi, mikä herättää kaupungin laajuisia mielenosoituksia. Hän hitaasti ajautuu hulluuteen tappaen äitinsä ja kollegan, joka antoi hänelle aseen. Kun hänet kutsutaan idolinsa Murray Franklinin ohjelmaan vieraaksi, sen jälkeen, kun häntä on pilkattu haastattelussa, Arthur huutaa yhteiskunnan hylänneen hänet ja murhaa Franklinin suorassa lähetyksessä. Hänet pidätetään, mutta klovninaamioiset mielenosoittajat pelastavat hänet, ja mielenosoittajat juhlivat häntä sankarina. Hänen toimintansa innostaa mielenosoittajaa tappamaan Waynet, mikä tekee hänestä epäsuorasti henkilön, joka on vastuussa Batmanin olemassaolosta. Elokuvassa Jokeri heijastelee nyky-yhteiskuntamme ongelmia, sitä mihin vähäosaisuus ja syrjintä voi pahimmillaan johtaa.
Muissa medioissa > Elokuvat > Zack Snyder's Justice League (2021)

Jokeri esiintyy cameo-roolissa Zack Snyder’s Justice League -elokuvassa post-apokalyptisessa kohtauksessa Bruce Waynen aavistuksessa hahmona, joka motivoi Batmania estämään Darkseidin hyökkäyksen maahan. Kohtauksessa Jokeria esitti Jared Leto.
Muissa medioissa > Elokuvat > The Batman (2022)

Vuoden 2022 The Batman -elokuvassa Jokeri teki cameo-roolin elokuvan teatteriversiossa, jossa hän ystävystyy Edward Nashtonin (Arvuuttaja) kanssa tämän sellin ollessa hänen selliään vastapäätä Arkhamin mielisairaalassa. Elokuvasta poistetusta pidennetyssä versiossa Batman kuulustelee häntä Arkhamissa, kun hän vastahakoisesti lähestyy Jokeria profiloidakseen Nashtonia hänen kahden ensimmäisen murhansa jälkeen. Tällä hahmon inkarnaatiolla on pysyvä hymy tuntemattoman biologisen tilan seurauksena, ja fyysisesti näyttää siltä, ​​että hänellä on hilseilevä iho ja palaneet, vihreät hiukset, jotka ovat kasvamassa takaisin päähän. Poistettu kohtaus vahvistaa aiemman historian elokuvan vastaavien Jokerin ja Batmanin iteraatioiden välillä, mikä viittaa siihen, että Jokeri oli sarjamurhaaja, jonka Batman pidätti ja sijoitti Arkhamiin ensimmäisen aktiivisen toimintavuotensa aikana. Kohtauksessa Jokeria esitti Barry Keoghan.
Muissa medioissa > Animaatio > Batman-animaatiosarja

Jokerin ulkonäkö vuoden 1992 Batman -animaatiosarjassa on samantyyppinen kuin sarjakuvissa. Jokeri piti lähes aina päällään violettia pukua (ilman pukua hän on ainoastaan jaksossa "The Christmas with Joker" tai jos hänellä on pakkopaita tai jos Jokeri on valeasussa). Sarjassa Jokeri oli paljolti samantyyppinen, kuin sarjakuvissa. Hän ei välittänyt kenestäkään, ja hänellä oli pakkomielle kaaokseen. Jokerilla oli sarjassa pakkomielle Batmanin tappamisesta, eikä hän kaihtanut keinoja tämän pakkomielteen täyttämiseen. Jokeri ei voinut sietää, että joku muu tappaisi Batmanin. Tätä todistaa muun muassa jakso "The man who killed Batman". Jaksossa Batman oletettavasti tapetaan, ja Jokeri kidnappaa tappajan ja yrittää murhata tämän, koska mies onnistui siinä, mitä Jokeri oli jo vuosia yrittänyt tehdä. Jokeri pilailee sarjassa todella paljon, ja nauraa lähes koko ajan. Mutta tarvittaessa hän on vakava (Esimerkkinä on kaksintaistelut Batmania vastaan) Sarjassa myös esiteltiin Harley Quinn, joka on nykyään Jokerin vakiokumppani.
Alun perin Tim Curry oli roolitettu ääninäyttelemään Jokeria sarjassa, mutta lopulta Mark Hamill sai roolin. Myöhemmin Hamill on ääninäytellyt Jokeria lukuisissa jatkosarjoissa, elokuvissa, videopeleissä ja tullut Jokerin tunnetuimmaksi ääneksi. Sarjan suomenkielisessä dubbauksessa Jokeria ääninäytteli Aarre Karén, joka toimi hahmon äänenä myös Batman – Mustan kostajan paluu -elokuvan suomenkielisessä versiossa.
Muissa medioissa > Animaatio > The Batman

Vuosina 2004-2008 tehdyssä The Batman -animaatiosarjassa Jokeri oli täysin erilainen sarjakuviin, elokuviin ja muihin sarjoihin nähden. Ensiesiintymisessään hän piti yllään keltaista pakkopaitaa, jossa oli violetit hihat, mutta jo kahdeksannessa jaksossa asu vaihtui enemmän sarjakuvista tuttuun violettiin pukuun. Jokerilla oli lisäksi aina paljaat jalat (puvun kanssa nilkkaimet, muttei kenkiä) ja mustat sormikkaat. Lisäksi hahmon hiukset olivat pitkät ja sekavat, joidenkin mukaan jopa rastat. Jokerin hampaat myös olivat keltaiset ja vinot, jonka lisäksi hänen silmänsä olivat kirkkaanpunaiset.
Päivitetystä ulkonäöstään huolimatta Jokeri toimi ja käyttäytyi perinteisellä tavallaan, hulluttelemalla kesken rikosten ja nauramalla katalasti. Joskin hänen hahmonsa kehittyi synkempään suuntaan sarjan edetessä. Alkupäässä Jokeri suurimmaksi osaksi "kiusasi" Gothamilaisia ilokaasullaan ja teki pikkurikoksia, mutta myöhemmin hän syyllistyi mm. Ethan Bennettin muuttamiseen Savinaamaksi sekä Barbara Gordonin ja liikemies Paul Karonin halvaannuttamiseen. Ilokaasun lisäksi Jokerilla oli sarjassa lukuisia muita klovnimaisia aseita, kuten vieterin avulla kohteeseen iskeytyvä nyrkkeilyhanska ja sähköiskuja antavat, hansikkaisiin kiinnitettävät napit. Hän osasi myös taistella apina-kung fun -tyylisesti, joskin käytti tätä taitoaan hyvin harvoin.
Tässä sarjassa Batmanillä ei ollut osaa Jokerin "syntymiseen". Jaksossa Kuminaaman kosto Jokeri kertoo taustastaan seuraavasti:
»Yksi huono päivä riittää muuttamaan tavallisen miehen hirviöksi. No, minun tapauksessani huono päivä ja kemikaalikylpy»
Ennen kemikaalisammiioon putoamista Jokeri nähtiin jaksojen kuminaaman kosto ja vaarallisia ajatuksia takaumakohtauksissa. Kummassakaan jaksossa ei silti kerrota Jokerin oikeaa nimeä tai paljasteta, miksi hän putosi sammioon. Silti käy ilmi, että hän oli ammatiltaan toimistotyöntekijä.
Muista sarjoista poiketen, Jokerilla oli The Batmanissä kaksi vakioapuria, Bunch ja Judy. Kaksikko nähtiin ensi kerran jaksossa kuminaaman kosto. Molemmat olivat isokokoisia, klovneiksi naamioituneita miehiä, jotka usein taistelivat Jokerin puolesta tai tämän kanssa Batmaniä vastaan. Kolmannella kaudella Jokerin oppipoikana nähtiin yhdessä jaksossa Donnie -niminen poika, joka oli samalla luokalla Barbara Gordonin kanssa. Harleen Quinzelin Jokeri tapasi neljännellä tuotantokaudella, seurattuaan ensin hartaasti ihastuksensa televisio-ohjelmaa. Harley Quinnin alter-egon saanut Quinzel toimi Jokerin pääapurina kahtena viimeisenä kautena. Harleyn kautta Jokeri myös tutustui hakkeri "Slackeriin", jonka laitteen oikosulku synnytti Jokeri 2.0 -kloonin. Alkuun isäntänsä kanssa yhteistyötä tehnyt klooni kääntyi lopulta alkuperäistä Jokeria vastaan ja yritti tuhota koko Gothamin, mutta tuli lopulta Batmanin pysäyttämäksi.
Kevin Michael Richardson ääninäytteli Jokeria sarjan englanninkielisessä versiossa. Suomeksi sarjaa dubattiin vain yhden Jokerijakson verran, mutta roolin teki jo 90- luvun Batman -animaatiosarjassa hahmoa dubannut Aarre Karén.
Muissa medioissa > Animaatio > The Batman vs. Dracula

Yllä mainitulle sarjalle jatkoa olevassa The Batman vs. Dracula -elokuvassa Jokeri pakenee Arkhamin mielisairaalasta etsiäkseen hautausmaalle kätketyn aarteen. Batman jahtaa Jokeria ja taistelee tämän kanssa, kunnes Jokeri putoaa veteen ja saa sähköiskun napista, joka hänellä on kädessään. Jokeri vajoaa veteen ja Batman olettaa hänen kuolleen.
Päiviä myöhemmin, Jokeri, joka selvisi tapahtumasta ilmaantuu Pingviinin luo, aikoen viedä tältä aarteen. Jokeri kohtaa kuitenkin kreivi Draculan, joka puree häntä ja Jokeri muuttuu vampyyriksi. Batman yrittää selvittää, missä varsinainen Dracula on ja onnistuu muuttamaan Jokerin omaksi itsekseen. Sivuvaikutuksena Jokeri kuitenkin unohtaa lähiaikojen tapahtumat ja Batman palauttaa hänet Arkhamiin.
Muissa medioissa > Animaatio > Batman – pelottomat

Jeff Bennett on Jokerin äänenä Batman – pelottomat -sarjassa, jossa Jokeri teki ensiesiintymisensä jaksossa ”Game Over for Owlman” 6. maaliskuuta 2009. Sarjassa hahmon ulkomuoto muistuttaa 1950–1960-luvun sarjakuvissa esiintynyttä Jokeria.
Jokeri auttoi aluksi Batmania Owlmanin kiinniottamisessa, mutta pian huijasi häntä ja siirtyikin Owlmanin puolelle. Lopulta Jokeri auttoi Batmania karkaamaan Owlmanin ansasta, mutta jätti sankarina olemisen, koska ei pitänyt sitä omana juttunaan. Sittemmin hän on tehnyt sarjassa pieniä rooleja, useimmiten ryöstöjä, joiden päätteeksi Batman on ajanut häntä takaa pitkin Gothamia.
Muissa medioissa > Animaatio > Batman: Mask of the Phantasm

Jokeri esiintyy vuoden 1993 animaatioelokuvassa Batman – Mustan kostajan paluu, jossa häntä ääninäyttelee Mark Hamill. Elokuvassa Jokeri silminnähden kuolee räjähdyksessä, mutta hänen ruumistaan ei löydetä, mikä jättää hänen kohtalonsa avoimeksi.